
20 DR.31.3.2006 

 

adalah satu program yang akan diteruskan di bawah misi baru bagi mencapai matlamat 
Wawasan 2020 sepanjang 15 tahun tiga rancangan lima tahun segala-galanya itu perlu 
dibaiki.  Ia akan mengambil masa yang panjang mungkin.  Ada kalanya ia ada hubung kait 
dengan perubahan minda yang diperlukan.  Ada kalanya ia ada hubung kait untuk 
menambahkan lagi kebolehan, kekuatan dan juga pengetahuan dan sebagainya.   

Semuanya itu perlu diusahakan tetapi yang pentingnya ialah kita amat sedari 
bahawasanya jika sekiranya kita mahu mencapai kejayaan yang diharapkan untuk 
mencapai Wawasan 2020, kita perlu tahu bahawasanya jalan ke puncak 2020 bukan satu 
jalan yang senang.  Ia memerlukan kekuatan minda, ia memerlukan kekuatan fizikal, ia 
memerlukan kekuatan moral, ia memerlukan kesungguhan daripada segi kerja dan 
peraturan kerja untuk mencapai kerja. 

Dengan itu adalah menjadi hasrat bagi pihak kerajaan meningkatkan komitmen 
maka sebab itulah saya telah menyatakan tadi bahawasanya satu daripada jawatankuasa 
yang akan jadi jawatankuasa yang tertinggi dalam hal ini akan bertanggungjawab terus 
menerus bagi pelaksanaan semua Rancangan Malaysia Kesembilan dan seterusnya ke 
arah mencapai Wawasan 2020....   

[Tepuk] 

Inilah komitmen yang kita beri. Ini bukanlah janji-janji kosong sebab ini adalah 
perkara yang amat perlu kerana kita tidak mahu menggadaikan masa hadapan kita dengan 
melakukan sesuatu yang merugikan masa dan tenaga dan tidak mencapai matlamat dan 
hasrat pembangunan yang diharapkan. Mudah-mudahan usaha-usaha ini akan dapat 
menghasilkan.  Kita amat tahu ada kekurangan yang perlu diatasi.  Ada yang belum cukup 
yang perlu ditokok-tambah, ada yang lemah yang perlu diperbaiki tetapi bagi kita untuk 
menerus perjalanan ke puncak kejayaan itu kita terap terus yang diharapkan tidak 
berciciran yang dicari kita harap akan kita dapat....   

[Tepuk] 

Tuan Yang di-Pertua, bagi mencapai Misi Nasional dalam tempoh Rancangan 
Malaysia Kesembilan, Kerajaan Persekutuan akan memperuntukkan sebanyak RM200 
bilion bagi perbelanjaan pembangunan, RM30 bilion lebih tinggi daripada peruntukan 
Rancangan Malaysia Kelapan...   

[Tepuk] 

Di samping itu, projek bernilai RM20 bilion lagi akan dilaksanakan melalui inisiatif 
pembiayaan swasta (PFI). Ertinya kita ada semua RM220 bilion. Daripada jumlah 
keseluruhan peruntukan 44.9% akan diagih kepada projek pembangunan di bawah sektor 
ekonomi, 37.5% sektor sosial, 10.6% sektor keselamatan, dan 6.9% sektor pentadbiran am. 

Dari segi subsektor, pendidikan dan latihan akan diperuntukkan peratusan 
terbesar 20.6% selaras dengan keazaman kerajaan untuk meningkatkan kualiti modal 
insan. Subsektor pengangkutan akan diperuntukkan sebanyak 15.9%, kemudahan awam 
dan tenaga 10.9%, perdagangan dan perindustrian 9.9%, pertanian 5.7%, kesihatan 5.4% 
dan perumahan 5.0%.  Dari segi agihan peruntukan mengikut negeri kita telah mengambil 
kira keperluan untuk merapatkan jurang pembangunan antara negeri dan antara wilayah.  
Kerajaan yakin peruntukan yang disediakan berupaya merealisasikan hasrat dan matlamat 
rancangan ini dengan baik.   

Tambahan pula sebagaimana yang saya telah umumkan tadi kita telah pun 
membuat keputusan mewujudkan koridor-koridor pembangunan yang baru, Koridor Utara, 
Koridor Pantai Timur, selatan dan dengan itu Kerajaan Persekutuan sendiri dengan 
kerjasama kerajaan-kerajaan negeri akan memastikan bahawasanya di kawasan-kawasan 
baru membangun ini, di kawasan-kawasan koridor pembangunan ini bahawasanya projek-
projek yang akan dilaksanakan akan dilaksanakan dengan baik dengan kerjasama yang 
ada antara kerajaan-kerajaan negeri dan persekutuan. 

Di kawasan-kawasan inilah kita harap nanti peranan sektor swasta, terutama 
mereka yang mempunyai pendekatan PFI akan digalakkan kerana kita mahu supaya 
pertumbuhan di kawasan ini akan dapat mengurangkan jurang pembangunan antara 



adalah satu program yang akan diteruskan di bawah misi baru bagi mencapai matlamat Wawasan 2020 sepanjang 15 tahun tiga rancangan lima tahun segala-galanya itu perlu dibaiki. Ia akan mengambil masa yang panjang mungkin. Ada kalanya ia ada hubung kait dengan perubahan minda yang diperlukan. Ada kalanya ia ada hubung kait untuk menambahkan lagi kebolehan, kekuatan dan juga pengetahuan dan sebagainya. Semuanya itu perlu diusahakan tetapi yang pentingnya ialah kita amat sedari bahawasanya jika sekiranya kita mahu mencapai kejayaan yang diharapkan untuk mencapai Wawasan 2020, kita perlu tahu bahawasanya jalan ke puncak 2020 bukan satu jalan yang senang. Ia memerlukan kekuatan minda, ia memerlukan kekuatan fizikal, ia memerlukan kekuatan moral, ia memerlukan kesungguhan daripada segi kerja dan peraturan kerja untuk mencapai kerja. Dengan itu adalah menjadi hasrat bagi pihak kerajaan meningkatkan komitmen maka sebab itulah saya telah menyatakan tadi bahawasanya satu daripada jawatankuasa yang akan jadi jawatankuasa yang tertinggi dalam hal ini akan bertanggungjawab terus menerus bagi pelaksanaan semua Rancangan Malaysia Kesembilan dan seterusnya ke arah mencapai Wawasan 2020.... [Tepuk]. Inilah komitmen yang kita beri. Ini bukanlah janji-janji kosong sebab ini adalah perkara yang amat perlu kerana kita tidak mahu menggadaikan masa hadapan kita dengan melakukan sesuatu yang merugikan masa dan tenaga dan tidak mencapai matlamat dan hasrat pembangunan yang diharapkan. Mudah-mudahan usaha-usaha ini akan dapat menghasilkan. Kita amat tahu ada kekurangan yang perlu diatasi. Ada yang belum cukup yang perlu ditokok-tambah, ada yang lemah yang perlu diperbaiki tetapi bagi kita untuk menerus perjalanan ke puncak kejayaan itu kita terap terus yang diharapkan tidak berciciran yang dicari kita harap akan kita dapat.... [Tepuk]. Tuan Yang di-Pertua, bagi mencapai Misi Nasional dalam tempoh Rancangan Malaysia Kesembilan, Kerajaan Persekutuan akan memperuntukkan sebanyak RM200 bilion bagi perbelanjaan pembangunan, RM30 bilion lebih tinggi daripada peruntukan Rancangan Malaysia Kelapan... [Tepuk]. Di samping itu, projek bernilai RM20 bilion lagi akan dilaksanakan melalui inisiatif pembiayaan swasta (PFI). Ertinya kita ada semua RM220 bilion. Daripada jumlah keseluruhan peruntukan 44.9% akan diagih kepada projek pembangunan di bawah sektor ekonomi, 37.5% sektor sosial, 10.6% sektor keselamatan, dan 6.9% sektor pentadbiran am. Dari segi subsektor, pendidikan dan latihan akan diperuntukkan peratusan terbesar 20.6% selaras dengan keazaman kerajaan untuk meningkatkan kualiti modal insan. Subsektor pengangkutan akan diperuntukkan sebanyak 15.9%, kemudahan awam dan tenaga 10.9%, perdagangan dan perindustrian 9.9%, pertanian 5.7%, kesihatan 5.4% dan perumahan 5.0%. Dari segi agihan peruntukan mengikut negeri kita telah mengambil kira keperluan untuk merapatkan jurang pembangunan antara negeri dan antara wilayah. Kerajaan yakin peruntukan yang disediakan berupaya merealisasikan hasrat dan matlamat rancangan ini dengan baik. Tambahan pula sebagaimana yang saya telah umumkan tadi kita telah pun membuat keputusan mewujudkan koridor-koridor pembangunan yang baru, Koridor Utara, Koridor Pantai Timur, selatan dan dengan itu Kerajaan Persekutuan sendiri dengan kerjasama kerajaan-kerajaan negeri akan memastikan bahawasanya di kawasan-kawasan baru membangun ini, di kawasan-kawasan koridor pembangunan ini bahawasanya projek- projek yang akan dilaksanakan akan dilaksanakan dengan baik dengan kerjasama yang ada antara kerajaan-kerajaan negeri dan persekutuan. Di kawasan-kawasan inilah kita harap nanti peranan sektor swasta, terutama mereka yang mempunyai pendekatan PFI akan digalakkan kerana kita mahu supaya pertumbuhan di kawasan ini akan dapat mengurangkan jurang pembangunan antara.